b'\n_START_ARTICLE_\nFamous Grouse\n_START_SECTION_\nZgodovina\n_START_PARAGRAPH_\nMatthew Gloag, trgovec z vinom iz mesta Perth na \xc5\xa0kotskem, je postal leta 1842, po obisku kraljice Viktorije v tem mestu, glavni dobavitelj dvora z alkoholnimi pija\xc4\x8dami._NEWLINE_Leta 1860 je podjetje Matthew Gloag & Son Ltd., ki ga je ustanovil njegov o\xc4\x8de, prevzel William Gloag in za\xc4\x8del izdelovati viski. Glede na to, da sam ni imel destilarne, je viski kupoval po celi \xc5\xa0kotski in ga za\xc4\x8del me\xc5\xa1ati med seboj, da bi dobil edinstveno pija\xc4\x8do, ki bi bila takoj prepoznavna. V letu 1896 je posle predal sinu Matthewu, ta pa je leta 1897 naredil blended viski, ki ga je poimenoval The Grouse Brand blend. Kasneje je ime spremenil v Famous Grouse, po katerim se prodaja \xc5\xa1e danes._NEWLINE_Leta 1970, po smrti zadnjega iz dru\xc5\xbeine Gloag, Mathewa Fredericka, je bilo podjetje prodano koncernu Highland Distillers._NEWLINE_Famous Grouse blend je sestavljen iz mnogih viskijev, od katerih sta najbolj prepoznavna Highland Park Single Malt in Macallan Single Malt.'